་རྒྱུད་མན་ངག་ཐམས་ཅད་མཐུན་ཏེ། ཡེ་ཤེས་ཀྱི་
མཁའ་འགྲོ་མ་འདི་ཉིད་ཀྱི་ཞལ་ནས། ས་བཅུ་ལམ་ལྔ་འདིའི་རིམ་པ་རྣམས། མོས་གུས་སྟོབས་
ཀྱིས་བགྲོད་པར་བྱེད། །བླ་མའི་སྣང་བ་མི་འབྲལ་བ། །རྒྱུད་སྡེའི་དགོས་པ་གནད་ཀྱི་མཆོག །
ཅེས་པ་དང་། ཧེ་བཛྲ་ལས། གཞན་གྱིས་བརྗོད་མིན་ལྷན་ཅིག་སྐྱེས། །གང་དུ་ཡང་ནི་མི་རྙེད་དེ། །
བླ་མའི་བསྡུས་ཐབས་བསྟེན་པ་དང་། །བདག་གི་བསོད་ནམས་ལས་ཤེས་བྱ། །ཞེས་སོ། །ཡེ་ཤེས་
གྲུབ་པ་ལས། སྐྱ་བ་འཛིན་པ་མེད་པར་ནི། །གྲུ་ཡིས་ཕ་རོལ་ཕྱིན་མི་འགྱུར། །ཡོན་ཏན་ཐམས་
ཅད་རབ་རྫོགས་ཀྱང་། །བླ་མ་མེད་པར་སྲིད་མཐར་མིན། །ཞེས་སོ། །མདོ་ལས་ཀྱང་། སངས་
རྒྱས་ཆོས་རྣམས་དགེ་བའི་བཤེས་ལ་རྟོན་ཏེ་ཞེས། །ཡོན་ཏན་ཀུན་གྱི་མཆོག་མངའ་རྒྱལ་བས་དེ་
སྐད་གསུངས། །ཞེས་པ་ལ་སོགས་པ་དུ་མ་གསུངས། ཕལ་བོ་ཆེ་ལས། ནོར་བཟང་གིས་དགེ་
སློང་རྒྱ་མཚོའི་དབྱངས་ལ་གསོལ་བ། ཁྱེད་ཀྱི་བྱང་ཆུབ་པའི་རྣམ་པར་ཐར་བ་འདི་ལྟ་བུ་གང་
ལས་བྱུང་། བཀའ་བསྩལ་པ། ངས་སྔོན་དགེ་བའི་བཤེས་གཉེན་སྟེན་པ་དང་། རིམ་གྲོ་དང་ཕུ་
དུད་དུ་བྱས་པ་ལས་བྱུང་ངོ་། །ཁྱེད་ཀྱིས་ཀྱང་དགེ་བའི་བཤེས་གཉེན་ལ། ཞེས་སོ། །ཁྱུང་བོ་
རྣལ་འབྱོར་པའི་གསུང་ནས་ཀྱང་། ཚེ་གཅིག་ལུས་གཅིག་གིས་སངས་རྒྱས་པ་ལ་བླ་མའི་བྱིན་
རླབས་འཇུག་དགོས། དེ་ལ་འགྲོ་འཆག་ཉལ་འདུག་ལ་སོགས་པའི་དུས་ཐམས་ཅད་དུ་བླ་མའི་
སྣང་བ་དང་སྐད་གཅིག་ཙམ་ཡང་མི་འབྲལ་བའི་མོས་གུས་ཤིག་དགོས་གསུངས། བླ་མ་རྨོག་
ཅོག་པའི་ཞལ་ནས་ཚེ་གཅིག་གིས་འཚང་རྒྱ་བ་ལ་བླ་མའི་མོས་གུས་དགོས་གསུངས། ཁོང་གི་
149

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
ཐག་ཆོད་ཀྱི་གསུང་གཅིག་ལ། ཐུགས་རྗེ་ཆེན་པོ་རང་ཤེས་རབ་དཀར་ན་ཡང་དཀར། དགྱེས་
རྡོར་བདེ་མཆོག་རང་ཤེས་རབ་གནག་ན་ཡང་གནག ང་མ་གཏོགས་བླ་མ་ལའང་མེད་དོ།
ལྟར་འདུག་ཀྱང་བླ་མའི་སྣང་བ་དང་འབྲལ་མ་མྱོང་བའི་ཚེ་གཅིག་ལུས་གཅིག་ལ་སངས་རྒྱས་ཏེ།
ད་གནད་འཆོར་འོངས་ངེས་འདྲ་གསུང་སྐད། བླ་མ་གྱེར་སྒོམ་བའི་གསུང་ནས། བླ་མའི་མོས་
གུས་ལ་མ་བུ་གཅིག་པོ་ཤི་བ་ལྟ་བུ་གཅིག་དགོས་གསུངས། གཉེན་སྟོན་རིན་པོ་ཆེའི་ཞལ་ནས་བླ་
མའི་མོས་གུས་ལ་ཞེ་ཐག་པ་སྙིང་ཁོང་རུས་པའི་གཏིང་ནས་མཆི་མ་རང་དབང་མེད་པར་འོང་
བའི་གསོལ་བ་འདེབས་པ་གཅིག་དགོས་གསུངས། རིན་ཆེན་སངས་རྒྱས་སྟོན་པའི་ཞལ་ནས་བླ་
མའི་མོས་གུས་ལ་བརྗེད་ངེས་ལོག་ལྟར་མ་སོང་བ་གཅིག་དགོས་གསུངས། ཡང་ན་བླ་མ་བརྗེད།
ཡང་ན་ལོག་ལྟ་བྱེད་པ་ལ་བྱིན་རླབས་མི་འཇུག་གསུངས། མཁས་གྲུབ་རིན་པོ་ཆེའི་ཞལ་ནས།
བླ་མའི་མོས་གུས་ལ་བླ་མ་གོ་འདྲེས་ཀྱིས་མ་ཁྱེར་བ་དང་། མོས་གུས་གོ་ཡུལ་དུ་མ་ལུས་པ་ཞིག་
དགོས་གསུང་། གཞན་ཡང་བླ་མ་གཉེན་སྟོན་གྱི་ཞལ་ནས། བླ་མ་རྗེ་བཙུན་ཆེན་པོ་རིན་པོ་ཆེ་
འབྲི་གུང་བ། ཞང་རིན་པོ་ཆེ་དུས་གསུམ་མཁྱེན་པ། རྩང་བ་རྒྱ་རས་ལ་སོགས་པ་ཐམས་ཅད་ཀྱི་
དྲུང་དུ་ཕྱིན་པས་བླ་མའི་མོས་གུས་གཅིག་པུས་ལམ་བགྲོད་པ་ལ་ཀུན་མཐུན་པར་འདུག་
གསུངས་སོ། །གཉིས་པ་ཅིར་སྣང་བདེན་མེད་ལམ་ཁྱེར་ནི། གོང་བཞིན་དུ་གསོལ་བ་བཏབ་པས་
སྣང་བ་ཐབས་ཅད་བདེན་མེད་དུ་ཆམས་སོང་བ་དང་། རང་གིས་སྤྱི་བོར་བླ་མ་སྒོམ་པའི་སྐུ་
མདོག་ཕྱག་མཚན། རྒྱན་ཆ་ལུགས། རྣམ་པ་བཞུགས་ཚུལ་དང་ལྡན་པ་འདི་རང་གི་བློས་བཀོད་
བློ་ལ་ཤར་བ་མ་གཏོགས་པ། ཕྱི་རོལ་ན་དོན་ལོགས་སུ་གྲུབ་པ་གཅིག་ཀྱང་མི་འདུག འདི་སྣང་
གིན་འདུག་ཀྱང་བདེན་མེད་ཅིག་ཡིན་ཡང་སྙམ་དུ་བསམ། དེ་བཞིན་དུ་སྣང་ཞིང་སྲིད་པས་
བསྡུས་པའི་ཆོས། དགྲ་སྡང་བ་གཉེན་བྱམས་པ། བདག་གཞན་སྣོད་བཅུད་དང་བཅས་པ་འདི་
150

༄༅། །ནི་གུ་མའི་གདམས་ངག་སྐོར་བཞུགས་སོ། །
པི
རྣམས་ཐམས་ཅད་རང་གི་བློས་བཀོད་པ་མ་གཏོགས་པ་ཕྱི་རོལ་ན་དོན་ལོགས་སུ་གྲུབ་པ་གཅིག་
ཀྱང་མི་འདུག་པས་སྣང་གིན་འདུག་ཀྱང་བདེན་མེད་ཅིག་ཡིན་ཨང་སྙམ་དུ་སྒོམ། གཤིས་བདེན་
མེད་ཅིག་ཡིན་པ་ལ་དེ་ལྟར་མ་ཤེས་པས་འཁོར་བར་འཁྱམས་ཡིན་སྙམ་དུ་བསམ། དེ་ལྟར་རྩེ་
གཅིག་ཏུ་སྒོམ་པ་དེ་ནི་མཉམ་བཞག་གོ །རྗེས་ཤེས་ནི། འགྲོ་བ། འཆག་པ། ཉལ་བ། འདུག་
པ། ཟས་ཟ་བ། གོས་གྱོན་པ། གཏམ་སྨྲ་བ་ལ་སོགས་པ་སྤྱོད་ལམ་ཐམས་ཅད་ཀྱི་དུས་སུ་ཡང་།
འདུན་པ་གསུམ་ནི་དོ་ནུབ་འཆི། ནངས་པར་འཆི། ཅིས་ཀྱང་འཆི་ཅི་བྱེད་སྙམ་པ་དང་། བླ་མའི་
མོས་གུས་དུངས་དུངས་དང་ངེས་པར་བདེན་མེད་ཡིན་སྙམ་པའི་འདུན་པ་དྲག་པོ་དང་གསུམ་
རྩེ་གཅིག་ཏུ་མ་ཡེངས་པར་ཉམས་སུ་བླང་། འགྲོ་འཆག་ཉལ་དང་འདུག་དང་ཤེས་བཞིན་རབ་
ཏུ་ལྡན། །ཞེས་པའི་དོན་ནོ། །དེ་ལྟར་བསྒོམས་པས་གཡས་ནས་བསྟོད་པ་དང་གཡོན་ནས་སྨོད་
པ་ལ་དགག་སྒྲུབ་མེད། གཡས་ནས་མནྜལ་གྱི་ལྡེ་གུས་བྱུགས་པ་དང་། གཡོནནས་ཁྱི་ལུད་ཀྱིས་
བྱུགས་པ་ལ་དགག་སྒྲུབ་ཆགས་སྡང་རང་གྲོལ་བ། །སྒྱུ་ལུས་ཆགས་སྡང་རང་གྲོལ་བྱ་བ་འབྱུང་
གསུངས་སོ། །དེས་ཉིན་བར་གྱི་དུས་འདའ། མཚན་མོ་ཡང་བདེ་བའི་སྟན་ལ་འདུག་སྟེ་སེམས་
བསྐྱེད་བླ་མའི་རྣལ་འབྱོར་གོང་བཞིན་དུ་བྱས་ནས་གསོལ་བ་བཏབ་སྟེ་གཉིད་ལོག་པས། ཕྱམ་
གཡང་ས་ཆེན་པོ་ལ་ཤོར་བའམ། མིའམ་ཁྱིས་དེད་པ་ལ་སོགས་པའི་རྨི་ལམ་མིན་ཙམ་པ་གཅིག་
རྨིས། དེ་རྨི་ལམ་དུ་ཤེས། རྨི་ལམ་དེ་བདེན་མེད་སྒྱུ་མར་ཤེས། སྒྱུ་མ་སྒྱུ་འཛིན་ཐམས་ཅད་དང་
བྲལ་ནས་འོད་གསལ་ཕྱག་རྒྱ་ཆེན་པོ་ཇི་ལྟ་བ་བཞིན་མངོན་དུ་གྱུར་པ་དེ་ལ་དབང་བོ་རབ་བླ་མ་
དམ་པ་གྲོགས་སུ་བསྟེན་པས་ས་བཅུ་ལམ་ལྔ་བགྲོད་པ་བྱ་བ་ཡིན་གསུངས་སོ། །དེ་མ་བགྲོད་
ན་བླ་མ་ལ་ཆོས་སྐུའི་འདུ་ཤེས་མ་སྐྱེས་མོ་གུས་རྩོལ་བ་ཞན་པས་སྟོབས་ཀྱིས་དབང་བོ་འབྲིང་དུ་
སོང་བ་ཡིན་ནོ། །དེ་ལ་གཉིས་པ་དབང་བོ་འབྲིང་ཚིག་གཞན་གྱིས་བར་མ་ཆོད་པར་ཁྲིད་པ་ནི་
151

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
དེ་ལ་ཅིའི་ཕྱིར་ཚིག་གཞན་གྱིས་བར་མ་ཆོད་པར་ཁྲིད་པ་ཞེས་ཟེར་ཞེ་ན། ཐ་མལ་གྱི་ལོང་གཏམ་
ལྟ་ཅི་སྨོས་ཏེ། མདོ་འདོན་པ་དང་། སྔགས་བཟླ་པ་ལ་སོགས་པ་ཐམས་ཅད་རེ་ཤིག་བཞག་ནས་
ཡིད་ལའང་སྒྱུ་མ་རྨི་ལམ། ངག་ཏུ་སྒྱུ་མ་རྨི་ལམ་རྟག་ཏུ་བརྗོད་གསུངས་སོ། །ཁྱེའུ་རབ་སྣང་གིས་
ཞུས་པའི་མདོ་ལས། ཆོས་རྣམས་སྒྱུ་མ་རྨི་ལམ་ཞེས། །གང་གིས་ཚིག་བརྗོད་དྲན་གྱུར་ན། །སྲིད་
པའི་འཆིང་བ་ལས་གྲོལ་ནས། །ཚེ་འདི་ཉིད་དུ་སངས་རྒྱས་ངེས། །ཞེས་སོ། །འདིའི་ལག་ལེན་ནི།
ཚིག་གསལ་ལས། གཉིས་པ་དབང་བོ་འབྲིང་ལའང་གཉིས། རང་ལུས་སྣང་སྟོང་ལྷ་སྐུ་ཉིད། །
ཅིར་སྣང་སྒྱུ་མ་ལམ་ཁྱེར་རོ། །ཞེས་པས། དང་བོ་ནི། གནས་དབེན་པར་ཕྱིན་ལ་འཁོར་བའི་སྐྱོ་
ཤས་བླ་མའི་རྣལ་འབྱོར་གོང་བཞིན་བསྒོམས་ནས། གསོལ་བ་བཏབ་པས་སྣང་བ་ཐམས་ཅད་
བདེན་མེད་དུ་ཆམས་སོང་བ་དང་རང་བདེ་མཆོག་ལྷན་ཅིག་སྐྱེས་སུ་བསྒོམས་ཏེ། . དེ་ཉིད་
གསལ་བའི་ངང་ལ་རང་བདེ་མཆོག་ཏུ་གསལ་བའི་སྐུ་མདོག་ཕྱག་མཚན་ལ་སོགས་པ་འདི་
རྣམས་ང་རང་གི་བློས་བཀོད་པ་མ་གཏོགས་པ་ཕྱི་རོལ་ན་དོན་ལོགས་སུ་གྲུབ་པ་གཅིག་ཀྱང་མི་
འདུག འདི་སྣང་ནི་སྣང་། བདེན་ནི་མི་བདེན། རྨི་ལམ་ཡིན་སྒྱུ་མ་ཡིན་སྙམ་དུ་བསྒོམས། གཉིས་
པ་ནི་དེ་བཞིན་དུ་ཕྱི་སྣོད་ཀྱི་འཇིག་རྟེན། ས་རྡོ་རི་བྲག་ནང་བཅུད་ཀྱི་སེམས་ཅན་སྐྱེས་པ་བུད་
མེད། དགྲ་གཉེན་རྟ་གླང་བོ་ལ་སོགས་པ་སྣང་ཞིང་སྲིད་པས་བསྡུས་པའི་ཆོས་ཐམས་ཅད་ང་རང་
གི་བློས་བཀོད་པ་མ་གཏོགས་པ་ཕྱི་རོལ་ན་དོན་ལོགས་སུ་གྲུབ་པ་གཅིག་ཀྱང་མི་འདུག འདི་
སྣང་ནི་སྣང་། བདེན་ནི་མི་བདེན། འདི་ག་རྨི་ལམ་ཡིན། སྒྲམ་ཡིན་སྙམ་དུ་རྩེ་གཅིག་ཏུ་ཉམས་
སུ་བླང་གསུངས། འདུན་པ་གསུམ་ནི། མདོར་ན་སྤྱོད་ལམ་རྣམ་བཞི་ཐམས་ཅད་དུ། ནུབ་འཆི།
ནངས་པར་འཆི། ཅིས་ཀྱང་འཆི་ཅི་བྱེད་སྙམ་པ་དང་གཅིག བླ་མའི་སྣང་བ་དང་མི་ ་འབྲལ་བ་
དང་གཉིས། ཁྱད་པར་དུ་འགྲོ་འཆག་ཉལ་འདུག་ཐམས་ཅད་དང་། ཟས་གོས་གཏམ་སྙན་མི་
152

༄༅། །ནི་གུ་མའི་གདམས་ངག་སྐོར་བཞུགས་སོ།
ང་འཕྲད་པའི་ཚེ་འདི་རྨི་ལམ་གྱི་ཆགས་སྡང་དུ་འདུག་
སྙན་ལ་སོགས་པ་ཆགས་སྡང་གི་ཡུལ་དང་འཕྲད་པའི་ཚེ་འདི་རྨི་ལམ་
སྙམ་པ་གསུམ་པ་ཉམས་སུ་བླང་ངོ་། །ངག་དུ་ཡང་སྒྱུ་མ་རྨི་ལམ་སེམས་ཀྱིས་ཀྱང་སྒྱུ་མ་རྨི་ལམ་
གྱི་རྩིས་ཟིན་པར་བྱས་པས་ཅི་བྱས་དགེ་སྦྱོར་དུ་འགྲོ་བ་ཡིན་གསུངས། ཡེ་ཤེས་ཀྱི་མཁའ་འགྲོ་
མའི་ཞལ་ནས། ཅིར་སྣང་སྒོམ་དུ་མ་ཤེས་པ། །གཉེན་པོ་སྟེན་གྱིས་ག་ལ་ལངས་། །བདུན་པ་ཡུལ་
ངན་སྤངས་པས་གང་ན་སྤོངས། །སྒྱུ་མར་རྟོགས་པས་རང་སར་གྲོལ། །ཞེས་སོ། །ཡེ་ཤེས་རྒྱ་མཚོ་
ལས། །རང་ལུས་སྒྱུ་མའི་རྣམ་པར་རབ་ཤེས་པས། །འགྲོ་ཀུན་སྐྱེས་པ་བུད་མེད་སྣ་ཚོགས་པ། །
ཐམས་ཅད་གཟུགས་ནི་སྒྱུ་མའི་རྣམ་པ་ལས། །མཁས་པ་སུ་དག་དེ་ལས་གཞན་དུ་བརྗོད། །ཅེས་
ལས་སྣང་བ་ཐམས་ཅད་རང་གི་སེམས་སེམས་ཅན་ལྷ་སྐུ། ལྷ་སྐུ་སྒྱུ་མ་ལྟ་བུ་སྟེ། དེ་ཡང་སྣང་བ་
ཐམས་ཅད་རང་གི་སེམས་ལས་ལོགས་ན་མེད་པར་གོ་དགོས་ཏེ། རྡོ་རྗེ་གུར་ལས། རིན་ཆེན་
སེམས་ལས་ཕྱིར་གྱུར་པའི། །སངས་རྒྱས་མེད་ཅིང་སེམས་ཅན་མེད། །ཅེས་པ་དང་། ལང་ཀར་
གཤེགས་པ་ལས། བག་ཆགས་ཀྱིས་ནི་དཀྲུགས་པའི་སེམས། །དོན་དུ་སྣང་བ་རབ་ཏུ་འབྱུང་། །
དོན་མེད་མ་ཡིན་སེམས་ཉིད་དེ། །ཕྱི་རོལ་དོན་མཐོང་ལོག་པ་ཡིན། །ཞེས་པ་དང་། སུམ་ཅུ་བ་
ལས། དངོས་གཅིག་ཡིད་ལ་ཐ་དད་ཕྱིར། །དོན་མ་གྲུབ་པར་འདོད་པ་ཡིན། །ཞེས་གསུངས་སོ། །
དེ་ཡང་གོ་ས་གཅིག་ཏུ་མི་ལ་ཆུ། ལྷ་ལ་བདུད་རྩི། ཡི་དྭགས་ལ་རྣག་ཏུ་སྣང་བ་ལ་སོགས་པའི་རྒྱུ་
མཚན་གྱིས་སྣང་བ་སེམས་ལས་ལོགས་ན་མེད་པར་ཤེས་པར་བྱའོ། །དེ་ལྟར་ཆགས་སྡང་ལ་
སོགས་པ་ཐམས་ཅད་ལ་གཉེན་པོ་བསྟེན་ཅིང་བསྒོམས་པས་སྣང་བ་བདེན་མེད་སྒྱུ་མ་རང་ཤར་
ནས། གཡས་ནས་སྟོད་པ་དང་། གཡོན་ནས་སྨོད་པ་ལ་ཆགས་སྡང་རང་གྲོལ་ནས་སྒྱུ་ལུས་ཆགས་
སྡང་རང་གྲོལ་འབྱུང་གསུངས་སོ། །བརྗོད་སྤྱོད་ལམ་ཐམས་ཅད་དུ་ཉམས་སུ་བླངས་པས་མཚན་
མོ་རྨི་ལམ་ཟིན། དེ་སྒྱུ་མར་ཤེས། སྒྱུ་མ་སྒྱུ་འཛིན་ཙམ་པོ་དང་བྲལ་ནས་གནས་འོད་གསལ་ཕྱག་
153

༄༅། །བོ་དོང་པཎ་ཆེན་གྱི་གསུང་འབུམ་ཆེན་མོ།
རྒྱ་ཆེན་པོ་ཇི་ལྟ་བ་བཞིན་དུ་མངོན་དུ་གྱུར་པ་དེ་ལ་དབང་བོ་འབྲིང་ཚིག་གཞན་གྱིས་བར་མ་ཆོད་
ངཁྲིད་པས་ལམ་ལྔ་ས་བཅུ་བགྲོད་པ་ཡིན་གསུངས་སོ། །དེ་ལྟར་ཉམས་སུ་ལེན་པ་ལ་ཚེ་བློས་
མ་ཐོངས་ན་ཅི་བྱས་ཚེ་འདིའི་རྒྱན་དུ་འགྲོ་བས་ཚེ་འདི་བློས་བཏོང་བའི་ཐབས་ཇོ་བོ་རྗེས་ལོ་ཙཱ་
བ་རིན་ཆེན་བཟང་བོ། ཁ་རག་སྒོམ་པ། རྣལ་འབྱོར་པ་ཆོས་གཡུང་ལ་སོགས་པའི་ལོ་རྒྱུས་ཞིག་
ཏུ་གསུང་བ་ནི། སངས་རྒྱས་བསྟན་པའི་གསུང་ངོ་། །དབང་བོ་རབ་འབྲིང་གཉིས་ལ་དགེ
མ་སྐྱེས་ན། བླ་མ་ལ་ཆོས་སྐུའི་འདུ་ཤེས་མ་སྐྱེས་མོས་གུས་འདུན་པ་ཞན་པས་དབང་བོ་ཐ་མར་
སོང་བ་ཡིན་པས་ཉང་བ་དག་པོ་ཐ་མ་ལམ་གཅིག་ཏུ་ཏིང་ངེ་འཛིན་སྐྱེས་པ་ནི་མལ་གྱིས་དྲོད་མ
ཡལ་བར་བྱ་བ་ཡིན། སད་བཞིས་མ་ཁྱེར་བར་ཉམས་སུ་བླང་གསུངས་སོ། །དེ་ཡང་སད་བཞི་ནི་
འགྲོ་འདུག་མང་བོ་དགེ་སྦྱོར་གྱི་སད། འཕོ་སྐྱས་མང་བོ་དགེ་སྦྱོར་གྱི་སད། » ལོག་ལྟ་མང་བོ་
དགེ་སྦྱོར་གྱི་སད། བློ་སྣ་མང་བོ་དགེ་སྦྱོར་གྱི་སད་ཡིན་པས་དེ་རྣམས་སྤངས་ལ་བླ་མའི་རྣལ་
འབྱོར་གོང་བཞིན་དུ་བསྒོམས་ཏེ། ཐེམས་ཡིག་ལས། རྒྱུ་ལུས་དབང་བོ་ཐ་མ་ལ། །གསོལ་
འདེབས་གསུམ་ལ་འདུན་པ་གསུམ། །ཞེས་གསུངས། བདག་འཛིན་བློས་ཐོང་པ། དགོས་མེད་
རྒྱུད་ལ་སྐྱེ་བ། སྒྱུ་ལུས་རྨི་ལམ་འབྱོངས་པར་བྱིན་གྱིས་རླབ་ཏུ་གསོལ། ཅེས་གསོལ་བ་བཏབ་ལ།
ཚིག་གསལ་བ། འགྲོ་དྲུག་སྒྱུམ་འཆར་བྱེད། ནད་གདོན་སྒྱུ་མ་ལམ་ཁྱེར། འཆར་བྱེད་ཡོན་ཏན
ཚོགས་དྲུག །བདེན་མེད་སྒྱུམ་རང་ཤར། །ཞེས་གསང་དོན་བཞིའི་དང་བོ་འགྲོ་དྲུག་སྒྱུ་མར
འཆར་བྱེད་ནི། རང་ཡི་དམ་དུ་སྒོམ་པའི་ལྟེ་འོག་ཏུ་ཆོས་འབྱུང་ཕྱི་དཀར་ལ་ནང་དམར་བའི་
དབུས་སུ་འགྲོ་དྲུག་གི་སེམས་ཅན་དམྱལ་བ་ཚ་གྲང་ལ་སོགས་པ་ཐམས་ཅད་འོད་དུ་ལྟེམ་ལྟེམ་
བསམས་ལ་འོག་རླུང་མལ་གྱི་གྲོད་མ་ཡལ་བར་བྱ་བར་ཡིན་དྲགས་ཏུ་སྐུམ། བདག་གིས་གཙོ་
བྱས་པའི་འགྲོ་དྲུག་གི་སེམས་ཅན་འདི་རྣམས་མི་བདེན་པར་བཟུང་བས་འཁོར་བ་འབིག་ཏུ་
154

༄༅། །ནི་གུ་མའི་གདམས་ངག་སྐོར་བཞུགས་སོ། །
༼ པི
འཁྱམས་པ་སྙིང་རེ་རྗེ། འདི་རྣམས་ཐམས་ཅད་སྣང་ནི་སྣང་། བདེན་ནི་མི་བདེན། རྨི་ལམ་སྒྱུ་མ་
ཡིན་ཨང་སྙམ་པའི་དྲག་འདུན་དྲག་པོ་དང་། བླ་མའི་མོས་གུས་གཉིས་རྩེ་གཅིག་ཏུ་ཉམས་སུ་
བླང་ངོ་། །དེས་སྒྱུ་མ་རང་ཤར་མི་འབྱུང་མི་སྲིད། གཉིས་པ་ནད་གདོན་སྣུམ་ལམ་ཁྱེར་ནི། ནད་
ལྟ་བུ་ལ་ནད་ཀྱི་ངོ་བོ་བླ་མར་སྒོམ། ཿ ནད་དང་བླ་མ་དབྱེར་མེད་དེ་བདེན་མེད་སྒྱུ་མར་སྒོམ།
གདོན་ལ་གང་གནོད་པ་དེ། སྣ་བུག་གཡས་ནས་ལྟེ་འོག་གི་ཆོས་འབྱུང་ནང་དུ་བཅུག་ལ་ཆོས་
འབྱུང་ཁ་བསྡུས་ནས་བཀྲུག་འཁོར་བྱ། གསོལ་བ་གདབ་སྒྱུ་མར་སྒོམས་ལ། གནོད་བྱེད་དེས་
འགྲོ་དྲུག་གི་སྡུག་བསྔལ་ཉམས་སུ་མྱོང་ཞིང་། དྲན་པས་འགྱོད་པ་སྐྱེས། གནོད་སེམས་ཞི་ནས་
མདུན་དུ་ནོད་པ་ལ་ཆུ་གཏོར་དང་། ལན་ཆགས་ཀྱི་གཏོར་མ་བྱིན་ལ་སེམས་དམིགས་པར་བྱའོ། །
གསུམ་པ་འཆར་བྱེད་ཡོན་ཏན་དྲུག་ལྡན་ནི། ལྟེ་འོག་གི་ཆོས་འབྱུང་གི་ནང་དུ་འགྲོ་དྲུག་གི་
སེམས་ཅན་ཐམས་ཅད་བསྒོམས་ལ་འོག་རླུང་བསྐུམས་ནས་འདུན་པ་རྩེ་གཅིག་ཏུ་བཏང་བས་
དྲོད་སྐྱེ་བ། ཐིག་ལེ་རང་ཐུབ་པ། རྨི་ལམ་འབྱོངས་པ། འགྲོ་དྲུག་གི་ཡུལ་སྣང་། སེམས་ཀྱི་སྨིན་
གྲོལ། སྒྱུ་མ་རང་ཤར། རྨི་ལམ་རང་ཟིན་དང་ཡོན་ཏན་དྲུག་འཆར་རོ། །བཞི་བ་ཞེནམེད་སྒྱུམ
རང་ཤར་ནི།
ཤར་ནི། མཉམ་བཞག་གོང་བཞིན་བྱས་ལ་རྗེས་སྤྱོད་ལམ་ཐམས་ཅད་སྒྱུ་མ་རྨི་ལམ་དུ་ཁྱེར་
ནས་ཅིར་སྣང་ཐམས་ཅད་བདེན་མེད་སྒྱུ་མ་རང་ཤར་ནས་ཆགས་སྡང་རང་གྲོལ་དུ་འཆར་རོ། །སྒྱུ་
ལུས་ཀྱི་ལམ་རྫོགས་